লোহার খাঁচায় নিজামী-মুজাহিদ-সাঈদী : নিজামী-মুজাহিদ-সাঈদীকে অতিরিক্ত মুখ্য মহানগর হাকিম মোহাম্মদ আলী হোসাইনের এজলাসের পাশে লোহার খাঁচায় এনে রাখা হয়। আদালতে শুনানির প্রায় দেড়ঘন্টা তারা সেখানে দাঁড়িয়ে থেকে আইনজীবীদের বক্তব্য শোনেন। সন্ধ্যা  ৬টা ১০ মিনিটে শুনানি শেষে তাদের কোর্ট হাজতখানায় নিয়ে রাখা হয়। কোন মামলার রিমান্ডে প্রথম জিজ্ঞাসাবাদ করা হবে সে সিদ্ধান্ত নিতে না পারায় রাত পৌনে ৮টার দিকে তাদের ঢাকা কেন্দ্রীয় কারাগারে নিয়ে যাওয়া হয়।